ಭ್ರಷ್ಟಾಚಾರ ಗ್ರಹಿಕೆ ಸಮೀಕ್ಷೆ: ಭಾರತಕ್ಕೆ 85 ನೇ ಸ್ಥಾನ ನವದೆಹಲಿ: ಭ್ರಷ್ಟಾಚಾರದ ಗ್ರಹಿಕೆ ಸಮೀಕ್ಷೆಯಲ್ಲಿ ಭಾರತ ಜಾಗತಿಕ ಮಟ್ಟದಲ್ಲಿ 85ನೇ ಸ್ಥಾನ ಗಳಿಸಿದೆ. ಒಟ್ಟು 180 ದೇಶಗಳಲ್ಲಿ ಈ ಕುರಿತಾಗಿ ಸಮೀಕ್ಷೆ ನಡೆಸಲಾಗಿತ್ತು. ಮೊದಲ ಸ್ಥಾನದಲ್ಲಿ ಡೆನ್ಮಾರ್ಕ್, ಫಿನ್ಲೆಂಡ್ ಹಾಗೂ ನ್ಯೂಜಿಲೆಂಡ್ ದೇಶಗಳು ಹಂಚಿಕೊಂಡಿವೆ. ಭಾರತ ಕಳೆದ ವರ್ಷ 86ನೇ ಸ್ಥಾನದಲ್ಲಿತ್ತು. ಈ ಬಾರಿ ಒಂದು ಸ್ಥಾನ ಮೇಲಕ್ಕೇರಿ 85 ನೇ ಸ್ಥಾನದಲ್ಲಿದೆ. ಈ ಸಮೀಕ್ಷೆಯ ವೈಶಿಷ್ಟ್ಯವೆಂದರೆ 180 ದೇಶಗಳ ಜನಸಾಮಾನ್ಯರು, ವ್ಯಾಪಾರಿಗಳು, ಸಾರ್ವಜನಿಕ ವಲಯದ ಜನರಲ್ಲಿ ತಮ್ಮ ದೇಶದ ಭ್ರಷ್ಟಾಚಾರದ ಕುರಿತ ಅಭಿಪ್ರಾಯಗಳನ್ನು ಆಧರಿಸಿದೆ ಎನ್ನುವುದು. ಭ್ರಷ್ಟಾಚಾರ ವಿಷಯದಲ್ಲಿ ತಮ್ಮ ದೇಶಕ್ಕೆ 0 ದಿಂದ 100ರ ನಡುವೆ ಅಂಕಗಳನ್ನು ನೀಡಿರುತ್ತಾರೆ. 0 ಎಂದರೆ ಅತಿ ಭ್ರಷ್ಟ ಎಂದು ಅರ್ಥ. 100 ಎಂದರೆ ಭ್ರಷ್ಟಾಚಾರ ಇಲ್ಲ ಎಂದರ್ಥ. ಡೆನ್ಮಾರ್ಕ್, ಫಿನ್ಲೆಂಡ್ ಮತ್ತು ನ್ಯೂಜಿಲೆಂಡ್ ರಾಷ್ಟ್ರಗಳು 88 ಅಂಕ ಪಡೆಯುವ ಮೂಲಕ ಮೊದಲ ಸ್ಥಾನ ಗಳಿಸಿವೆ. ಇನ್ನು ಭಾರತ 40 ಅಂಕ ಗಳಿಸಿ 85 ನೇ ಸ್ಥಾನದಲ್ಲಿದೆ. ಪಾಕಿಸ್ತಾನ 26 ಅಂಕ ಗಳಿಸಿ 140ನೇ ಸ್ಥಾನ ಪಡೆದುಕೊಂಡಿದೆ. ತುಂಬಾ ವಿಶೇಷ ಹಾಗೂ ನಿಖರತೆ ಹೊಂದಿರುವ ನ್ಯೂಸ್ ಆಪ್ ಡೌನ್ಲೋಡ್ ಮಾಡಿಕೊಳ್ಳಿ... https:play.google.comstoreappsdetails?idcom.newsalert24x7